《苔钱八韵》
宋代·魏野

物外幽奇物，吟看复叹吁。
豪家如可用，穷巷却应无。
闲共僧赢如，卑嫌俗竞呼。
山疑和雨买，地似带烟租。
密锁怜庭竹，深藏恨砌芜。
贪多宁损志，嫌少不为愚。
良冶何由铸，常流岂易图，
野人唯自爱，难把悦妻孥。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。